greinir á milli hugsana , tilfinninga og hegðunar skilningur á viðbrögðum val um hugsanir og viðbrögð skilningur á að tilfinningar líða hjá eykur vellíðan minnkar kvíða skoðar núið hugsað í lausnum , ekki hindrunum setjum raunhæf markmið dregur úr þunglyndi Hugræn atferlismeðferð - HAM Í hugrænni atferlismeðferð er unnið með hugsanir , hegðun og líðan og tengslin þar á milli . Einstaklingurinn fær í hendur verkfæri til að greina á milli þessara þátta og skilja hvernig þeir virka hver á annan . Með því að skoða og taka eftir þessum þáttum er hægt að breyta mynstrum sem eru orðin ósjálfráð og geta verið óhagstæð . Hugræn atferlismeðferð getur hjálpað við að greina þessi mynstur og að brjóta upp ógagnlegan vana . Í hugrænni atferlismeðferð er gengið út frá þeirri staðhæfingu að hugsanir , tilfinningar og hegðun séu nátengd fyrirbrigði og hafi stöðug áhrif hvort á annað . Algengt markmið í atferlismeðferð er að aðstoða fólk við að leggja til hliðar lífsvenjur sem ekki gefast vel og tileinka sér aðrar í staðinn sem leiða til meiri farsældar . Eða með öðrum orðum að ná meira valdi yfir lífi sínu . Aðferðarfræði HAM nýtist vel við að byggja upp sjálfstraust , sjálfsvirðingu og almenna vellíðan . Hún er árangursrík við kvíða , félagsfælni , þunglyndi og svefnvanda . " Ef hægt er að leysa vandann þarf ég ekki að hafa áhyggjur . Ef enginn lausn er til þjónar heldur engum tilgangi að hafa áhyggjur " .